র‌্যাবের এক সংবাদ বিজ্ঞপ্তিতে জানানো হয়েছে, সম্প্রতি কিছু অসাধু ব্যবসায়ী অতি মুনাফা লাভের আশায় ডায়াগনস্টিক সেন্টারগুলোতে বিভিন্ন রোগনির্ণয়ের জন্য নিম্নমানের নকল রি-এজেন্ট সরবরাহ করছে। এসব মানহীন ও মেয়াদোত্তীর্ণ রি-এজেন্ট ব্যবহার করে সঠিক চিকিৎসা না হওয়ায় অনেকে অকালে প্রাণ হারাচ্ছে। এ ধরনের অবৈধ ব্যবসায়ীদের কার্যকলাপ বন্ধ করতে র‌্যাব-২ একটি বিশেষ দল গঠন করে গোয়েন্দা কার্যক্রম অব্যাহত রেখেছে।